EVROPSKA KOMISIJA Bruselj, 14.10.2015 COM(2015) 513 final DOPOLNILNO PISMO št.° 2

K PREDLOGU SPLOŠNEGA PRORAČUNA ZA LETO 2016 Posodobitev ocenjenih potreb po odhodkih za kmetijstvo in ribištvo

Reševanje begunske krize: takojšnji proračunski ukrepi v okviru evropske agende o migracijah



Ob upoštevanju: –Pogodbe o delovanju Evropske unije, zlasti člena 314 PDEU, v povezavi s Pogodbo o ustanovitvi Evropske skupnosti za atomsko energijo, zlasti člena 106a Pogodbe Euratom, –Uredbe (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, zlasti člena 39 Uredbe, –predloga splošnega proračuna Evropske unije za proračunsko leto 2016, ki ga je Komisija sprejela 24. junija 2015, –dopolnilnega pisma 1/2016, ki ga je sprejela Komisija 26. junija 2015, Evropska komisija iz razlogov, navedenih v obrazložitvenem memorandumu, proračunskemu organu predlaga dopolnilno pismo št. 2 k predlogu splošnega proračuna Evropske unije za proračunsko leto 2016. NAČRT PRIHODKOV IN ODHODKOV PO ODDELKIH Spremembe izkaza prihodkov in odhodkov po oddelkih so na voljo na portalu EUR-Lex ( http://eur-lex.europa.eu/budget/www/index-sl.htm ). Temu dokumentu je za ponazoritev priložena angleška različica sprememb izkaza v proračunskem formatu. KAZALO 1 Uvod 2 Kmetijstvo in ribištvo 2.1 Glavne predlagane spremembe 2.2 Evropski kmetijski jamstveni sklad (EKJS) 2.3 Drugi odhodki za kmetijstvo zunaj EKJS 2.4 Sporazumi o partnerstvu o trajnostnem ribištvu 2.5 Spremembe nomenklature in proračunske opombe 3 Takojšnji ukrepi za reševanje begunske krize v okviru evropske agende o migracijah

3.1 Uvod 3.2 Razdelek 3: Varnost in državljanstvo 3.3 Razdelek 4: EU kot globalni akter 3.4 Razdelek 5: Uprava 4 Kritje sredstev EIS, dolgovanih v okviru Evropskega sklada za strateške naložbe (EFSI) 5 Agencija za sodelovanje energetskih regulatorjev 6 Varnost hrane in krme 6 Zbirna tabela po razdelkih večletnega finančnega okvira 1Uvod To dopolnilno pismo št. 2 (DP 2) k predlogu proračuna za leto 2016 zajema naslednje: Posodobitev ocenjenih potreb, namenskih prejemkov in odobritev za kmetijske odhodke. Poleg spremenljivih tržnih dejavnikov DP 2/2016 vključuje tudi vpliv odločitev, sprejetih v kmetijskem sektorju od predstavitve predloga proračuna (PP) za leto 2016 maja 2015, ter vse druge predloge, ki bodo imeli predvidoma velik vpliv v prihajajočem proračunskem letu. Potem ko se upošteva dodatni prihodek, dodeljen EKJS, se za razdelek 2 odobritve za prevzem obveznosti in odobritve plačil zmanjšajo za neto znesek 477,3 milijona EUR. Posodobitev stanja za sporazume o partnerstvu o trajnostnem ribištvu, da se upoštevajo najnovejše ocene, po katerih je obvezni odhodek za 11 milijonov EUR nižji glede na prvotne ocene, tako za odobritve za prevzem obveznosti kot za odobritve plačil. Potrebne okrepitve za takojšnje ukrepe za reševanje begunske krize v okviru evropske agende o migracijah, ki temeljijo na ukrepih, predlaganih v predlogu spremembe proračuna 7/2015, kot sledi: oRazdelek 3: Varnost in državljanstvo. Okrepitev nujne pomoči v korist bolj izpostavljenih držav članic, večja zmogljivost treh agencij, ki se ukvarjajo neposredno z vprašanjem migracij, kot tudi integracija dveh sklepov o premestitvi, sprejetih septembra 2015, ter potreba po dodatnem povišanju financiranja iz Sklada za azil, migracije in vključevanje (AMIF) in Sklada za notranjo varnost (ISF). Predlagani ukrepi za leto 2016 skupaj zahtevajo okrepitev v višini 1 380 milijonov EUR v odobritvah za prevzem obveznosti in 778,8 milijona EUR v odobritvah plačil. Zato Komisija predlaga uporabo instrumenta prilagodljivosti za znesek 1 504,0 milijona EUR v razdelku 3. To vključuje 124,0 milijona EUR, ki jih je Komisija že predlagala za uporabo iz instrumenta prilagodljivosti, skupaj z začetnim predlogom proračuna za leto 2016; takšen predlog je sedaj preklican in ga nadomešča nov osnutek akta, ki je priložen temu dopolnilnemu pismu. oRazdelek 4: EU kot globalni akter. Povečanje odobritev za prevzem obveznosti v višini 150 milijonov EUR in odobritev plačil v višini 405 milijonov EUR za humanitarno pomoč ter okrepitev odobritev plačil za evropski sosedski instrument v višini 210 milijonov EUR. oRazdelek 5: Uprava. Povečanje odobritev za prevzem obveznosti in odobritev plačil za 23,9 milijona EUR za plače in službena potovanja. Povečanje odobritev za prevzem obveznosti in odobritev plačil za 5 milijonov EUR za kritje obveznosti pristojbin do evropskega investicijskega sklada (EIS) za izvajanje produktov iz dela za nova mala in srednja podjetja (MSP) v okviru Evropskega sklada za strateške investicije (EFSI). Sprememba strukture kadrovskega načrta Agencije za sodelovanje energetskih regulatorjev (ACER), ki ne vpliva na proračun. Zmanjšanje odobritev plačil za 20,0 milijona EUR v okviru programa za živila in krmo.

Neto proračunski učinek teh sprememb v vseh razdelkih je povečanje odobritev za prevzem obveznosti v višini 1 070,6 milijona EUR in odobritev plačil v višini 914,5 milijona EUR. 2Kmetijstvo in ribištvo 2.1Glavne predlagane spremembe S tem dopolnilnim pismom Komisija predlaga okrepitev odhodkov za kmetijstvo za 660,7 milijona EUR v primerjavi s PP 2016. Do tega povečanja potreb je v večini primerov prišlo zaradi finančnih posledic začasnih podpornih ukrepov, sprejetih po podaljšanju ruskega embarga na uvoz nekaterih kmetijskih proizvodov iz EU, kot tudi nekaterih dodatnih ukrepov za pomoč sektorjem, ki se soočajo s težavnimi razmerami na trgu, zlasti mlečnemu sektorju in sektorju prašičjega mesa. Če se izključi učinek teh izrednih ukrepov, ki znašajo skoraj 700 milijonov EUR (glej spodnjo tabelo), so posodobljene ocene za odhodke EKJS za 37 milijonov EUR nižje v primerjavi s PP 2016. Začasni podporni ukrepi, ki so bili že sprejeti in so trenutno v pripravi pri Komisiji, od sprejetja PP 2016 Proračunska vrstica Ukrep Znesek

(v milijonih EUR) Že sprejeti ukrepi (197,3 milijona EUR), od tega 05 02 08 03

05 02 08 99 Podaljšanje začasnih izrednih podpornih ukrepov za proizvajalce nekaterih vrst sadja in zelenjave (Delegirana uredba Komisije (EU) št. 2015/1369) 191,0 05 02 12 02 Zasebno skladiščenje in javna intervencija za posneto mleko v prahu (Izvedbena uredba Komisije (EU) 2015/1548 in Delegirana uredba Komisije (EU) 2015/1549) 2,3 05 02 12 04 Zasebno skladiščenje in javna intervencija za maslo (Izvedbena uredba Komisije (EU) 2015/1548 in Delegirana uredba Komisije (EU) 2015/1549) 4,0 Ukrepi v pripravi (500,7 milijonov EUR), od tega 05 02 12 02 Podaljšano zasebno skladiščenje za posneto mleko v prahu (Izvedbena uredba Komisije (EU) 2015/xx trenutno v pripravi) 11,7 05 02 12 09 Razdeljevanje mlečnih izdelkov kot nujen odziv na humanitarne krize (neposredno izvaja Komisija v skladu z Uredbo (ES) št. 1257/96) 30,0 05 02 12 99 Začasna izredna shema pomoči za zasebno skladiščenje za nekatere sire (Delegirana uredba Komisije (EU) 2015/xx, trenutno v pripravi) 10,0 05 02 12 99 Začasna izredna pomoč proizvajalcem mleka v obliki nacionalnih sredstev (Delegirana uredba Komisije (EU) 2015/xx, trenutno v pripravi) 420,0 05 02 15 Zasebno skladiščenje za prašičje meso (se izvaja, kadar razvoj tržnih cen upravičuje ukrep) 29,0 Skupni znesek vseh dodatnih izrednih ukrepov pomoči, vključenih v dopolnilno pismo (DP) 2/2016 v primerjavi s PP 2016 698,0 Nekateri od teh ukrepov bodo lahko tudi vplivali na odhodke v letu 2017, odvisno od njihovih končnih podrobnih pravil in časa predložitve izjave, ki jo morajo države članice predložiti Komisiji v okviru deljenega upravljanja EKJS. Poleg tega v zgornjo tabelo ni vključenih 30 milijonov EUR, ki se bodo dodali v naslednjem razpisu za zbiranje predlogov, ki bo objavljen na začetku leta 2016, za dodatno krepitev promocijskih dejavnosti za mlečne izdelke in prašičje meso v tretjih državah, ker bo finančni učinek teh dejavnosti viden od leta 2017 naprej. Ti dodatni začasni ukrepi v višini 698,0 milijona EUR bodo večinoma spadali v EKJS (668,0 milijona EUR), razen za razdeljevanje mlečnih izdelkov kot nujen odziv na humanitarne krize (30 milijonov EUR). Odobritve za kmetijske odhodke, ki se financirajo iz EKJS, v DP 2/2016 znašajo 42 360,3 milijona EUR, kar je pod neto zneskom za leto 2016, ki je na voljo za odhodke EKJS (neto posebna zgornja meja) v višini 43 949,3 milijona EUR. Kljub povečanju potreb EKJS za 630,7 milijona EUR so se odobritve za EKJS v primerjavi s PP 2016 zmanjšale, saj to povečanje več kot pokrijejo dodatni prihodki, namenjeni za EKJS (+1 138,0 milijona EUR). Spodnja tabela povzema učinek DP 2/2016 na razdelek 2 kot celoto: (v milijonih EUR, zaokroženi zneski v tekočih cenah) Predlog proračuna za leto 2016 (1) Dopolnilno pismo

št. 2/2016 Predlog proračuna za leto 2016

(vključno z DP 2/2016) obveznosti plačila obveznosti plačila obveznosti plačila — Evropski kmetijski jamstveni sklad (EKJS) 42 867,6 42 859,3 –507,3 –507,3 42 360,3 42 352,0 — Evropski kmetijski sklad za razvoj podeželja (EKSRP) 18 676,3 11 866,4 18 676,3 11 866,4 — Evropski sklad za pomorstvo in ribištvo, regionalne organizacije za upravljanje ribištva in sporazumi o partnerstvu o trajnostnem ribištvu, od tega: 1 047,0 720,6 –11,0 –11,0 1 036,0 709,6 — Sporazumi o partnerstvu na področju trajnostnega ribolova— Operativna vrstica (11 03 01) 51,1 51,1 –0,4 –0,4 50,7 50,7 — Sporazumi o partnerstvu na področju trajnostnega ribištva — Rezerva (40 02 41) 93,9 93,9 –10,6 –10,6 83,3 83,3 — Okolje in podnebni ukrepi (Life) 462,8 355,3 462,8 353,3 — Ukrepi, ki se financirajo v okviru pooblastil Komisije in posebnih pristojnosti, poverjenih Komisiji 0,3 0,8 0,3 0,8 — Pilotni projekti in pripravljalni ukrepi p.m. 13,1 p.m. 13,1 — Decentralizirane agencije 50,3 50,3 50,3 50,3 — Drugi odhodki iz razdelka 2 0,0 0,0 30,0 30,0 30,0 30,0 Skupaj 63 104,4 55 865,9 –488,3 –488,3 62 616,1 55 377,6 Zgornja meja 64 262,0 64 262,0 Razlika 1 157,6 +488,3 1 645,9 Od tega EKJS 42 867,6 42 859,3 –507,3 –507,3 42 360,3 42 352,0 Posebna zgornja meja za EKJS (po tehnični prilagoditvi večletnega finančnega okvira 2014–2020) (2) 43 950,0 43 950,0 Neto zneski, ki so na voljo za odhodke EKJS (3) 43 949,3 43 949,3 Razlika do zgornje meje EKJS 1 081,7 +507,3 1 588,9 (1) Predlog proračuna za leto 2016 vključuje DP 1/2016. (2) Povezani zneski so zaokroženi na milijon EUR. (3) Neto znesek, ki je na voljo za odhodke EKJS, kot so določeni v Prilogi k Izvedbeni uredbi Komisije (EU) št. 367/2014, kakor je bila nazadnje spremenjena z Izvedbeno uredbo Komisije (EU) št. 2015/141. Posebna zgornja meja za EKJS se izračuna glede na te zneske. Znesek skupnih odobritev, ki se zahtevajo za razdelek 2 v letu 2016, je ocenjen na 62 616,1 milijona EUR. Pri tem do ustrezne zgornje meje večletnega finančnega okvira ostane razlika v višini 1 645,9 milijona EUR v odobritvah za prevzem obveznosti. Spremembe, predlagane v tem dopolnilnem pismu, v primerjavi s PP 2016 povečajo razliko za 488,3 milijona EUR, od tega je 477,3 milijona EUR iz naslova 05 (Kmetijstvo) in 11 milijonov EUR iz Sporazumov o partnerstvu na področju trajnostnega ribištva v naslovu 11 (Pomorske zadeve in ribištvo). Odobritve plačil v DP 2/2016 se popravijo za enak znesek kot odobritve za prevzem obveznosti. 2.2Evropski kmetijski jamstveni sklad (EKJS) 2.2.1Pregled Namen DP 2/2016 je posodobiti ocene odhodkov za kmetijstvo na podlagi najnovejših gospodarskih podatkov in zakonodajnega okvira. Do poznega septembra ima Komisija na razpolago prve napovedi ravni proizvodnje za leto 2015 in obete za kmetijske trge, kar je podlaga za posodobljene ocene proračunskih potreb za leto 2016. Poleg upoštevanja tržnih dejavnikov ta DP 2/2016 vključuje tudi učinek zakonodajnih sklepov za kmetijski sektor, ki so bili sprejeti od priprave PP 2016 konec maja 2015 oziroma so v pripravi. To se zlasti nanaša na sklop delegiranih in izvedbenih aktov Komisije o začasnih podpornih ukrepih po podaljšanju ruskega embarga na uvoz nekaterih kmetijskih proizvodov iz EU, in sicer za sadje in zelenjavo, mlečne izdelke ter za reševanje tržnih težav v nekaterih sektorjih, predvsem v mlečnem sektorju in sektorju prašičjega mesa. Na splošno so potrebe EKJS za leto 2016 (po upoštevanju rezervacij EKJS, povezanih s „finančno disciplino“) sedaj ocenjene na 45 200,3 milijonov EUR v primerjavi s 44 569,6 milijoni EUR iz PP 2016 (+630,7 milijonov EUR). To povečanje je večinoma posledica začasnih proračunskih ukrepov, vključenih v proračun v poglavju 05 02 Izboljšanje konkurenčnosti kmetijskega sektorja s pomočjo intervencij na kmetijskih trgih v skupnem znesku 668,0 milijona EUR. Prisotna so seveda manjša znižanja za redne tržne ukrepe (–10,0 milijonov EUR), kot na primer za poglavje 05 03 Neposredna plačila, katerih namen je prispevanje k prihodkom kmetij in omejevanje njihove spremenljivosti ter izpolnjevanje okoljskih in podnebnih ciljev (–12,6 milijona EUR) ter za poglavje 05 07 Revizija odhodkov za kmetijstvo, ki jih financira Evropski kmetijski jamstveni sklad (EKJS) (–15 milijonov EUR), ki so vključena tudi v DP 2/2016. Znesek namenskih prejemkov, ki naj bi bili po pričakovanjih na voljo v letu 2016, se je povečal s 1 702 milijonov EUR v DP 2016 na 2 840 milijonov ER (+1 138 milijonov EUR). Povečanje je rezultat višjih prihodkov iz dodatne dajatve na mleko (+369 milijonov EUR), ki temelji na obvestilih držav članic glede presežkov referenčnih količin v zadnjem letu mlečnih kvot 2014/15 ter na posodobljenih ocenah zneskov iz odločitev o računovodski potrditvi obračunov (+25 milijonov EUR) in nepravilnosti (–6 milijonov EUR). DP 2/2016 prav tako vključuje pričakovani prenos namenskih prejemkov iz leta 2015 v leto 2016 (+750 milijonov EUR). To ni bilo vključeno v PP 2016, saj v času njegove priprave še ni bilo mogoče utemeljeno predpostavljati, kakšno bo izvrševanje EKJS v letu 2015. Poleg tega, ker v letu 2015 ne bo vpoklicana rezerva za krizne razmere v kmetijskem sektorju (433 milijonov EUR), se bodo neporabljene odobritve prenesle za povračila kmetom na podlagi finančne discipline v letu 2016.

Zaradi teh posodobitev so za kritje potreb EKJS v letu 2016 potrebne odobritve za prevzem obveznosti v višini 42 360,3 milijona EUR, kar vključuje znesek 441,6 milijonov EUR za „Rezervo za krizne razmere v kmetijskem sektorju“. Enako, kot je veljalo za PP 2016, ta skupni znesek ostaja pod neto posebno zgornjo mejo za EKJS, ki znaša 43 949,3 milijona EUR. To pomeni, da se bo mehanizem finančne discipline uporabljal le za vzpostavitev rezerve za krizne razmere v kmetijskem sektorju za leto 2016. 2.2.2Podrobne pripombe 05 02 — Izboljšanje konkurenčnosti kmetijskega sektorja s pomočjo intervencij na kmetijskih trgih (odobritve + 458,3 milijona EUR) (v milijonih EUR, zaokroženi zneski v tekočih cenah) Intervencije na kmetijskih trgih Predlog proračuna za leto 2016 Dopolnilno pismo

št. 2/2016 Predlog proračuna za leto 2016

(vključno z DP 2/2016) Potrebe 2 614,7 +658,3 3 273,0 – Ocenjeni namenski prejemki, na voljo v letu 2016 400,0 +200,0 600,0 Zahtevane odobritve 2 214,7 +458,3 2 673,0 Skupne potrebe za intervencijske ukrepe na kmetijskih trgih so za 658,3 milijona EUR večje v primerjavi s PP 2016. Ker so namenski prejemki, ki naj bi bili po pričakovanjih na voljo za poglavje 05 02 (v višini 600,0 milijonov EUR), za 200 milijonov EUR višji v primerjavi s PP 2016, se odobritve, zahtevane v DP 2/2016 povečajo za 458,3 milijona EUR). Glavne spremembe so opisane v nadaljevanju. Za sadje in zelenjavo so ocenjene potrebe za operativne sklade za organizacije proizvajalcev (proračunska postavka 05 02 08 03) višje (+111,0 milijona EUR), kot je predvideno v PP 2016. Le manjši popravek (–2,7 milijona EUR) izhaja iz posodobljene ocene dejanskega izvajanja ukrepov in nekoliko popravljenih številk za njihove letne nacionalne načrte, kot tudi iz ocenjenega finančnega učinka morebitnega delnega povračila iz proračuna EU nacionalne finančne pomoči, ki so jo odobrile nekatere države članice. Največja sprememba (+113,7 milijona EUR) ustreza finančnemu učinku podaljšanja začasnih kriznih ukrepov (ukrepi umika s trga z namenom brezplačne razdelitve in za druge namene, opustitev spravila in zeleno obiranje ter okrepljene promocijske dejavnosti za sadje in zelenjavo), ki so jih poleg običajnih letnih načrtov izvajale organizacije proizvajalcev. Po ocenah naj bi bilo za iste krizne ukrepe, ki jih izvajajo proizvajalci, ki niso člani priznanih organizacij proizvajalcev, in se bodo financirali iz proračunske postavke 05 02 08 99 (drugi ukrepi za sadje in zelenjavo), potrebnih nadaljnjih 77,3 milijona EUR. V celoti je finančni učinek tega podaljšanja ocenjen na 191 milijona EUR. Poleg tega se v DP 2/2016 predlaga manjši popravek navzdol (–10 milijonov EUR) za pomoč organizacijam proizvajalcev za predhodno priznanje (proračunska postavka 05 02 08 11) na podlagi najnovejših podatkov o začasnem izvajanju v letu 2015. Za odobritve za vinski sektor v proračunski postavki 05 02 09 08, ki financira nacionalne podporne programe, se predlaga zmanjšanje za 8 milijonov EUR, medtem ko so se odobritve za promocijske ukrepe v korist kmetijskih proizvodov v proračunski postavki 05 02 10 01 povečale za 6 milijonov EUR, kar odraža najnovejše podatke glede izvrševanja za oba ukrepa. Za promocijske ukrepe je v PP 2016 že vključen znesek 13,5 milijona EUR, ki temelji na ocenjenem finančnem učinku posebnega razpisa za zbiranje predlogov v letu 2016, ki ga je Komisija objavila že leta 2015, da bi spodbudila preusmeritev izvoza po zaprtju ruskega trga. Predvidena je nadaljnja krepitev promocijskih dejavnosti v drugih tretjih državah, zlasti v obliki spremljanja trenutnega položaja na trgu mlečnih izdelkov in prašičjega mesa, vendar bo finančni učinek dodatnega zneska 30 milijonov EUR v naslednjem razpisu za zbiranje predlogov, ki bo objavljen v začetku leta 2016, najbolj zgodaj vključen v proračun za leto 2017 (povračilo odhodkov, ki so jih dejansko imele države članice po izvedbi posameznih projektov). Za druge rastlinske proizvode/ukrepe (proračunski člen 05 02 11), DP 2/2016 posodablja ocene za uporabo zgornjih mej za regije POSEI, kar se kaže z manjšim povečanjem odobritev (+1,0 milijona EUR) za ukrepe tržne podpore, ki se financirajo iz proračunske postavke 05 02 11 04. Največja sprememba, predlagana v DP 2/2016 za ukrepe v kmetijstvu, zadeva mleko in mlečne izdelke (proračunski člen 05 02 12), kjer se odobritve povečajo za 478 milijonov EUR, od tega je 30 milijonov EUR predvidenih za razdeljevanje mlečnih izdelkov EU v okviru humanitarne pomoči tretjim državam (glej oddelek 2.3 spodaj). Vse dodatne potrebe so nastale zaradi dodatnih izrednih ukrepov v podporo sektorju, ki je skupaj s sektorjema sadja/zelenjave in prašičjega mesa sektor, ki ga je najbolj prizadel ruski embargo na uvoz EU. Poleg tega izrazito povečanje proizvodnje v EU v prvih mesecih po koncu sistema mlečnih kvot (konec marca 2015) in šibkejše povpraševanje na svetovnih trgih pritiskata na cene proizvajalcev v EU. Del dodatnih odobritev (+28 milijonov EUR) je namenjen za nadaljevanje dejavnosti skladiščenja in njihovo krepitev, od tega je +14 milijonov EUR namenjenih za posneto mleko v prahu v proračunski postavki 05 02 12 02, +4 milijoni EUR za maslo v proračunski postavki 05 02 12 04 in +10 milijonov EUR za sir v proračunski postavki 05 02 12 99. Največji znesek (+420 milijonov EUR) se predlaga za zagotavljanje začasne izredne pomoči v obliki enkratnih izplačil, pri kateri bodo imele države na voljo precej prožnosti za izplačilo pomoči tistim kmetom, ki so bili še posebej prizadeti. Komisija predlaga povečanje odobritev v višini 33 milijonov EUR za proračunski člen 05 02 15 (prašičje meso, jajca in perutninsko meso ter čebelarski in drugi živalski izdelki). Manjši znesek v višini 1 milijona EUR se nameni za čebelarstvo (proračunska postavka 05 02 15 06), kar odraža nadaljnje izboljšanje izvajanja nacionalnih programov. Dodatni 3 milijoni EUR so potrebni za proračunsko postavko 05 02 15 02 za kritje preostalih plačil za shemo zasebnega skladiščenja za prašičje meso, ki se je izvajala več tednov spomladi 2015. DP 2/2016 predlaga tudi dodatnih 29 milijonov EUR za zasebno skladiščenje prašičjega mesa, če bi razvoj tržnih cen zahteval odprtje nove sheme. 05 03 —Neposredna plačila, katerih namen je prispevanje k prihodkom kmetij in omejevanje njihove spremenljivosti ter izpolnjevanje okoljskih in podnebnih ciljev (odobritve –950,6 milijona EUR) (v milijonih EUR, zaokroženi zneski v tekočih cenah) Neposredna plačila Predlog proračuna za leto 2016 Dopolnilno pismo

št. 2/2016 Predlog proračuna za leto 2016

(vključno z DP 2/2016) Po finančni disciplini (vključno z rezervo za krizne razmere v kmetijskem sektorju) Potrebe 41 838,3 –12,6 41 825,7 – Ocenjeni namenski prejemki, na voljo v letu 2016 1 302,0 +938,0 2 240,0 Zahtevane odobritve 40 536,3 –950,6 39 585,7 V primerjavi s PP 2016 so odobritve, zahtevane za poglavje 05 03, popravljene navzdol za 950,6 milijona EUR. Ta sprememba je večinoma posledica višjega zneska prihodkov, določenih za postavko 05 03 01 10 Shema osnovnega plačila, za katero se ocenjene potrebe ne spremenijo glede na PP 2016. Manjši upad potreb (–12,6 milijona EUR) je neto učinek nekaterih manjših sprememb za več drugih proračunskih postavk, ki odražajo posodobljene proračunske ocene: –18,0 milijona EUR za postavko 05 03 01 01 Shema enotnega plačila, +1,0 milijona EUR za postavko 05 03 01 02 Shema enotnega plačila na površino , +6,0 milijona EUR za postavko 05 03 02 40 Plačilo za bombaž, vezano na kmetijsko rastlino, –1,0 milijona EUR za postavko 05 03 02 60 Prostovoljno vezana podpora in –0,6 milijona EUR za postavko 05 03 02 99 Druga neposredna plačila. 05 07 Revizija odhodkov za kmetijstvo, ki jih financira Evropski kmetijski jamstveni sklad (EKJS) (odobritve –15,0 milijonov EUR) (v milijonih EUR, zaokroženi zneski v tekočih cenah) Revizija odhodkov za kmetijstvo Predlog proračuna za leto 2016 Dopolnilno pismo

št. 2/2016 Predlog proračuna za leto 2016

(vključno z DP 2/2016) 05 07 01 06 — Odhodki za finančne popravke v korist držav članic glede na odločitve o potrditvi obračunov iz preteklih let v zvezi z deljenim upravljanjem, prijavljenim v okviru Jamstvenega oddelka EKUJS (prejšnji ukrepi) in v okviru EKJS 35,0 –15,0 20,0 Skupaj 35,0 –15,0 20,0 Odobritve za proračunski člen 05 07 01 06 Finančni popravki v korist držav članic po odločitvah o računovodski potrditvi obračunov se lahko zmanjšajo za 15,0 milijonov EUR, kar odraža posodobljene proračunske ocene ob upoštevanju začasnega izvrševanja v letu 2015. 2.3Drugi odhodki za kmetijstvo zunaj EKJS V okviru izrednih ukrepov, katerih namen je obnova tržnega ravnotežja v mlečnem sektorju EU, bo za razdeljevanje mlečnih izdelkov s poreklom iz EU v okviru humanitarne pomoči EU tretjim državam namenjen znesek 30 milijonov EUR. Ukrep, ki velja za izrednega in enkratnega, se bo izvajal skupaj z mednarodnimi organizacijami, ki so dejavne na področju humanitarne pomoči. Znesek se bo financiral iz predlagane nove proračunske postavke 05 02 12 09 Razdeljevanje mlečnih izdelkov kot nujen odziv na humanitarne krize v naslovu 05, vendar izven EKJS. Komisija ga bo izvajala v okviru Uredbe Sveta (ES) št. 1257/96 z dne 20. junija 1996 o humanitarni pomoči. 2.4Sporazumi o partnerstvu o trajnostnem ribištvu

Kot je določeno v točki C dela II Medinstitucionalnega sporazuma (IIA), je Komisija preučila najnovejše informacije, ki so na voljo v zvezi s sporazumi o partnerstvu o trajnostnem ribolovu. Da bi se odražale zadnje znane razmere glede finančnega nadomestila, ki se bo izplačalo za veljavne sporazume in sporazume, ki so v fazi pogajanj, ter ob upoštevanju ocenjenega namenskega prejemka, Komisija predlaga zmanjšanje odobritev za prevzem obveznosti in odobritev plačil iz proračunskega člena 11 03 01 Vzpostavitev okvira za upravljanje ribolovnih dejavnosti, ki jih izvajajo ribiška plovila Unije v vodah tretjih držav za 0,4 milijona EUR ter iz člena o rezervi 40 02 41 za 10,6 milijona EUR. Ker finančna nadomestila za večino sporazumov kažejo stabilen profil skozi celotno obdobje, namerava Komisija v obdobju 2018–2020 reprogramirati 11,0 milijona EUR odobritev za prevzem obveznosti in odobritev plačil. To bo omogočilo stabilen profil v primerjavi z upadanjem, ki je bilo predvideno v večletnem finančnem okviru za obdobje 2014–2020. (v milijonih EUR, zaokroženi zneski v tekočih cenah) Sporazumi o partnerstvu o trajnostnem ribištvu Predlog proračuna za leto 2016 Dopolnilno pismo

št. 2/2016 Predlog proračuna za leto 2016

(vključno z DP 2/2016) obveznosti plačila obveznosti plačila obveznosti plačila Operativna vrstica (11 03 01) 51,1 51,1 –0,4 –0,4 50,7 50,7 Rezerva (40 02 41) 93,9 93,9 –10,6 –10,6 83,3 83,3 Skupaj 145,0 145,0 –11,0 –11,0 134,0 134,0 2.5Spremembe nomenklature in proračunske opombe V spodnji tabeli je povzetek sprememb nomenklature in sprememb proračunskih opomb za več poglavij, členov in postavk v okviru razdelka 2: Razdelek Razlaga Odhodki 05 02 Intervencije na kmetijskih trgih Posodobitev zneskov namenskih prejemkov 05 02 12 09 Razdeljevanje mlečnih izdelkov kot nujen odziv na humanitarne krize Oblikovanje nove postavke za financiranje dela nujnih ukrepov v zvezi z mlečnim sektorjem 05 03 Neposredna plačila, katerih namen je prispevanje k prihodkom kmetij in omejevanje njihove spremenljivosti ter izpolnjevanje okoljskih in podnebnih ciljev Posodobitev zneskov namenskih prejemkov 11 03 01 Sporazumi o partnerstvu o trajnostnem ribištvu sprememba proračunskih opomb: tabela Prihodki 6 7 0 1 Potrditev obračunov EKJS – Namenski prejemki Posodobitev zneskov namenskih prejemkov 6 7 0 2 Nepravilnosti v zvezi z Evropskim kmetijskim jamstvenim skladom – Namenski prejemki Posodobitev zneskov namenskih prejemkov 6 7 0 3 Presežna dajatev od proizvajalcev mleka – Namenski prejemki Posodobitev zneskov namenskih prejemkov 3Takojšnji ukrepi za reševanje begunske krize v okviru evropske agende o migracijah 3.1Uvod Komisija je 23. septembra 2015 predstavila Sporočilo Evropskemu parlamentu, Evropskemu svetu in Svetu – Reševanje begunske krize: takojšnji operativni, proračunski in pravni ukrepi v okviru evropske agende o migracijah V tem sporočilo je opredeljena vrsta prednostnih ukrepov, ki jih je treba sprejeti v naslednjih šestih mesecih, vključno s potrebnimi prilagoditvami proračuna za leto 2015 in predloga proračuna za leto 2016. Komisija je 30. septembra 2015 sprejela predlog spremembe proračuna št. 7/2015, ki je zajemal naslednje spremembe proračuna za leto 2015: V okviru razdelka 3: Varnost in državljanstvo: Dodatna nujna pomoč v okviru Sklada za azil, migracije in vključevanje (AMIF) in Sklada za notranjo varnost (ISF) v skupnem znesku 100 milijonov EUR v odobritvah za prevzem obveznosti ter povečanje števila delovnih mest iz kadrovskega načrta za Evropsko agencijo za upravljanje operativnega sodelovanja na zunanjih mejah držav članic Evropske unije (FRONTEX) (+60 delovnih mest), Evropski azilni podporni urad (EASO) (+30) in Evropski policijski urad (Europol) (+30) za povečanje njihovih zmogljivosti na terenu. V okviru razdelka 4: EU kot globalni akter: Dodatna sredstva za evropski sosedski instrument (300 milijonov EUR v odobritvah za prevzem obveznosti) ter povečanje odobritev plačil za humanitarno pomoč v višini 55,7 milijona EUR v obliki prerazporeditve. Poleg tega je Komisija istočasno zahtevala (DEC 32/2015) prerazporeditev 175 milijonov EUR v odobritvah za prevzem obveznosti iz rezerve za nujno pomoč za zagotavljanje humanitarne pomoči državam, ki gostijo razseljene osebe, ki bežijo pred spopadi v Siriji. Sedanje dopolnilno pismo k predlogu proračuna za leto 2016 nadgrajuje in razširja ukrepe, ki so že predlagani v predlogu spremembe proračuna 7/2015 glede nujne pomoči in agencij. Poleg tega vključuje proračunsko podporo za leto 2016, povezano s sklepi, ki so bili sprejeti v zvezi s premestitvijo 160 000 oseb iz Italije in Grčije. Prvotni predlog proračuna je že vključeval odobritve, ki bi zadostovale za premestitev 40 000 od 160 000 oseb. Predlaga se povečanje financiranja AMIF in ISF, da bi se okrepili sistemi za sprejem in azilni sistemi držav članic, ki se soočajo z doslej še nevidenim pritokom migrantov in strmim povečanjem prošenj za azil. V okviru razdelka 4 Komisija predlaga povečanje podpore za humanitarno pomoč in za evropski sosedski instrument. Končno, za okrepitev služb Komisije, ki se neposredno ukvarjajo z odzivom na begunsko krizo, Komisija zahteva povečanje upravnih odobritev v okviru razdelka za plače in službena potovanja. 3.2Razdelek 3: Varnost in državljanstvo Dodatni ukrepi, predlagani s tem dopolnilnim pismom za leto 2016, so: 1.Nujna pomoč: na podlagi zahtevka za dodatno nujno pomoč za leto 2015, kot je vključen v predlog spremembe proračuna 7/2015 (100 milijonov EUR), se za leto 2016 predlaga nadaljnja okrepitev v okviru AMIF (60 milijonov EUR) in ISF (34 milijonov EUR). Dodatni znesek bi se primarno uporabil za kritje že prejetih zahtevkov in zahtevkov, ki se pričakujejo med letom. Prav tako bi Komisiji omogočil, da skupaj z Italijo in Grčijo razvije usklajen pristop v smislu strukturiranih nujnih zahtevkov za obravnavanje uvajanja podpornih skupin za migrante in izvajanja programov premestitev ter za obravnavanje vse večjega pritoka migrantov.



Dodatna nujna pomoč za leti 2015 in 2016 (100 milijonov EUR za leto 2015 in 94 milijonov EUR za leto 2016 v obliki odobritev za prevzem obveznosti) zahteva v letu 2016 predhodno financiranje v višini 80 % ali 155,2 milijona EUR odobritev plačil. 2.Agencije: agencije EU, ki so dejavne na področjih, povezanih s migracijami, morajo okrepiti svoje zmogljivosti, saj se zdaj od njih zahteva, da so veliko bolj aktivne na terenu, kot je bilo prvotno predvideno. Komisija zato predlaga, da se ohrani povečano število zaposlenih v treh ključnih agencijah EU (FRONTEX, EASO in EUROPOL), kot se predlaga v predlogu spremembe proračuna 7/2015, kot tudi okrepitev operativne zmogljivosti agencije FRONTEX na področju vračanja in sodelovanja na najbolj kritičnih območjih. a.Človeški viri: V predlogu spremembe proračuna 7/2015 se predlaga povečanje človeških virov v kadrovskem načrtu treh ključnih agencij EU, in sicer za 120 novih mest, od tega 60 za FRONTEX, 30 ZA EASO in 30 za EUROPOL. Dodatnih 120 delovnih mest bi se po predlogu ohranilo v letu 2016, financirala pa bi se na letni podlagi (12 mesecev). Za to bo potrebnih 15,6 milijona EUR odobritev za prevzem obveznosti in odobritev plačil.

b.Dejavnosti: Predlaga se okrepitev operativne zmogljivosti agencije FRONTEX na področju vračanja migrantov in sodelovanja na najbolj kritičnih območjih za 70 milijonov EUR, tako v odobritvah za prevzem obveznosti kot v odobritvah plačil: I.Vračanje: 50 milijonov EUR za podporo za vračanje dodatnih 20 000 oseb, ki niso upravičene do mednarodne zaščite, skupaj s spremljevalnimi ukrepi, kot so usposabljanje in izobraževanje, osredotočeno na ozka grla, potrebe in druge dejavnike, ki so pomembni za uspešno hitrejše vračanje. II.Kritične točke: 20 milijonov EUR za izboljšanje učinkovitosti izvajanja koncepta kritičnih točk, zlasti za operativne dejavnosti, kot so: a) postavitev mobilnih pisarn na kritičnih območjih in vstopnih mestih; b) zagotavljanje dobre povezanosti za prenos digitalnih podatkov (prstni odtisi); ter c) stroški za logistiko in opremo regionalnih skupin za posredovanje za okrepitev zmogljivosti za identifikacijo, da bi pospešili postopek registracije novih migrantov. 3.Premestitev: Svet je 14. in 21. septembra 2015 sprejel dva sklepa o premestitvah, ki zajemata 40 000 in 120 000 oseb. Za lažjo integracijo novih shem v nacionalne programe Komisija predlaga uskladitev odobritev za prevzem obveznosti za prvi sklep o premestitvi z drugim sklepom, kot je določeno spodaj: a.Drugi sveženj za premestitev (120 000 oseb): v sklepu o premestitvi 120 000 oseb iz Italije in Grčije se zahteva 780 milijonov EUR, namenjenih za kritje stroškov premestitve in prevoza, ki se s tem dopolnilnim pismom vključijo v proračun, kot sledi: I.Premestitev: države članice prejemnice so upravičene do pavšalnega zneska 6 000 EUR na osebo, ki se premesti. Torej finančni učinek znaša 720 milijonov EUR (120 000 x 6 000 EUR ). II.Prevoz: Italija in Grčija bosta prejeli pavšalni znesek 500 EUR na osebo za kritje stroškov prevoza. Za to je potreben znesek 60 milijonov EUR (120 000 x 500 EUR).



Specifična 50-odstotna stopnja predfinanciranja bo državam članicam zagotovila potreben pritok denarja za takojšnje izvajanje ukrepov premestitve. Posledično se v letu 2016 zahteva 390 milijonov EUR odobritev plačil. b.Prvi sveženj za premestitev (40 000 oseb): Uskladitev prvega svežnja za premestitev z drugim poveča odobritve za prevzem obveznosti za leto 2016 za 110 milijonov EUR, odobritve plačil pa za 9,9 milijona EUR: I.Prvotni predlog (maj): predlog Komisije z dne 27. maja 2015 je vključeval pavšalni znesek 6 000 EUR na osebo, ki se premesti. Vendar prvotno niso bili načrtovani pavšalni zneski za kritje stroškov prevoza, ki jih imata Italija in Grčija. Finančni učinek majskega predloga je znašal 240 milijonov EUR (120 000 x 6 000 EUR). Takrat je bilo načrtovano, da bodo s tem povezane odobritve za prevzem obveznosti prevzete tekom 24-mesečnega obdobja, od tega 12 milijonov EUR v letu 2015, 150 milijonov EUR v letu 2016 in 78 milijonov EUR v letu 2017. II.Uskladitev: za uskladitev obeh shem za premestitev je v letu 2016 potrebnih dodatnih 110 milijonov EUR odobritev za prevzem obveznosti: 90 milijonov EUR, ki prvotno niso bili vključeni v proračun za leto 2016, ter 20 milijonov EUR, ki se odobrijo Italiji in Grčiji v obliki pavšalnega zneska 500 EUR na osebo za kritje stroškov prevoza (40 000 x 500 EUR). Skupni proračunski učinek v obveznostih bi znašal 260 milijonov EUR v letu 2016, od tega je bilo 150 milijonov EUR že predlaganih v predlogu proračuna.



Odobritve plačil za prvi sveženj premestitev temeljijo na rednih stopnjah predhodnega financiranja, ki so določene v tako imenovani horizontalni Uredbi (EU) št. 514/2014 o splošnih določbah o Skladu za migracije, azil in vključevanje ter o instrumentu za finančno podporo, t.j. 5-odstotna letna stopnja predhodnega financiranja plus 4-odstotno začetno predhodno financiranje. Zaradi dodatnih odobritev za prevzem obveznosti (+110 milijonov EUR v letu 2016) so potrebne dodatne odobritve plačil v višini 9,9 milijona EUR. 4.Dodatno financiranje AMIF in ISF poleg nujne pomoči: nazadnje se predlaga dodatno financiranje AMIF za azil (+190 milijonov EUR), AMIF za vračanje (+38 milijonov EUR) in ISF za meje (+82,4 milijona EUR). Ta dodatna sredstva bodo omogočila okrepitev sistemov za sprejem in azilnih sistemov držav članic, ki se soočajo z doslej še nevidenim pritokom migrantov in strmim povečanjem prošenj za azil, ter bodo namenjena za nujne in specifične potrebe, ki izhajajo iz izrednih migracijskih pritiskov, ki terjajo takojšnje ukrepanje na zunanjih mejah. a.Sklad za azil, migracije in vključevanje (AMIF): države članice bodo dodatna sredstva AMIF uporabila tudi za bolj strukturne srednjeročne ukrepe na področju sistemov sprejema, namestitve in azilnih sistemov, kot tudi za povečanje zmogljivosti za vračanje. b.Instrument za finančno podporo (ISF): dodatna sredstva ISF bodo prispevala tudi h krepitvi dejavnosti pri prvem sprejemu, kot so identificiranje, prva zdravstvena pomoč, nakup opreme za mejne kontrole in prevoz migrantov za varnostno preverjanje. Dodatne odobritve za prevzem obveznosti v višini 310,4 milijona EUR bodo povečale odobritve plačil, ki so potrebne v letu 2016 za 138,1 milijona EUR. To omogoča potrebno prožnost pri zagotavljanju dodatnega financiranja, da bo mogoče izredne razmere, ki se lahko pojavijo v letu 2016, ustrezno obravnavati. Predlagani zgoraj opredeljeni ukrepi za leto 2016 skupaj zahtevajo okrepitev v višini 1 380 milijonov EUR v odobritvah za prevzem obveznosti in 778,8 milijona EUR v odobritvah plačil. Ustrezna razporeditev po proračunskih vrsticah je določena v spodnji tabeli: Proračunska vrstica Ime Odobritve za prevzem obveznosti Odobritve plačil 18 02 01 01 Podpora upravljanju meja in skupni vizumski politiki za olajšanje zakonitega potovanja 116 400 000 79 868 000 18 02 03 Evropska agencija za upravljanje in operativno sodelovanje na zunanjih mejah (Frontex) 77 800 000 77 800 000 18 02 04 Evropski policijski urad (Europol) 3 900 000 3 900 000 18 03 01 01 Krepitev in razvoj skupnega evropskega azilnega sistema ter krepitev solidarnosti in delitve odgovornosti med državami članicami 1 140 000 000 596 450 000 18 03 01 02 Podpora zakonitemu priseljevanju v Unijo in spodbujanje učinkovitega vključevanja državljanov tretjih držav ter izboljšanje poštenih in učinkovitih strategij vračanja 38 000 000 16 910 000 18 03 02 Evropski azilni podporni urad (EASO) 3 900 000 3 900 000 Skupaj 1 380 000 000 778 828 000 Glede na velike pritiske, pod katerimi so morale delati službe na področju politike za migracije in notranje zadeve v preteklih mesecih, in pričakovane velike potrebe v bližnji prihodnosti, v tem razdelku prerazporeditve niso možne. Zato Komisija predlaga uporabo instrumenta prilagodljivosti za znesek 1 504,0 milijona EUR v razdelku 3 (Varnost in državljanstvo) za financiranje takojšnjih ukrepov za reševanje begunske krize v okviru Evropske agende za migracije za leto 2016. Uporaba instrumenta prilagodljivosti se predlaga kot ločen akt, ki razveljavlja akt o predlogu uporabe instrumenta prilagodljivosti v isti namen, ki je bil priložen prvotnemu predlogu proračuna za leto 2016. 3.3Razdelek 4: EU kot globalni akter Ker rešitve sirske krize še vedno ni na vidiku, bo sirska kriza tudi v letu 2016 ustvarjala ogromne potrebe, ne le v državi sami, ampak tudi v celotni regiji. Doslej je bilo pokritih približno 38 % potreb, pozivi Združenih narodov tako ostajajo večinoma nefinancirani. Zaradi tega pomanjkanja so v zadnjih mesecih Svetovni program za hrano pri ZN, druge agencije ZN ter druge mednarodne humanitarne organizacije zmanjšale obseg dostave pomoči. Da bi zmanjšali vse večjo vrzel med potrebami in razpoložljivim financiranjem, Komisija predlaga še hitrejše odzivanje na to krizo, tako da se v primerjavi s prvotnim predlogom proračuna humanitarna pomoč okrepi z dodatnim zneskom 150 milijonov EUR odobritev za prevzem obveznosti v proračunu za leto 2016.